|  |  |  |
| --- | --- | --- |
| **LOGO (2)** | **ЦЕНТАР ЗА РАЗВОЈ ПОЉОПРИВРЕДЕ И СЕЛА****БАЊА ЛУКА** |  |
| . |

*Војводе Момчила број 10-12-16, тел: 051/433-620*

На основу члана 64.став 1.тачка б) , члана 70.Закона о јавним набавкама Босне и Херцеговине („Службени гласник БиХ“ бр.39/14) и члана 33. Статута Центра за развој пољопривреде и села, а на основу препоруке комисије број:1581-1/21 од 12.11.2021.године, за провођење поступка за избор најповољнијег понуђача за „Извођење радова на санацији објеката на РЕЦ Мањача штала број 1“ Директор Центра д о н о с и, сљедећу

## **О Д Л У К У**

**о избору најповољнијег понуђача**

1.Прихвата се приједлог-препорука Комисије **број:1581-1/21 од 12.11.2021.године,** за „Извођење радова на санацији објеката на РЕЦ Мањача штала број 1“ по конкурентском позиву број:1478/21 од 26.10.2021.године, објављеном на Порталу јавних набавки, обавјештење о набавци број: 256-7-3-47-3-33/21 од 26.10.2021.године.

2.Утврђује се да су понуде понуђача „HIDRO SPLET“ д.о.о. Трн, Лакташи и „UNITRADE COMPANY“ д.о.о. Бања Лука прихватљиве за уговорни орган.

3. Уговор се додјељује понуђачу **„UNITRADE COMPANY“ д.о.о. Бања Лук**а**,** понуда број:34-11/21 од 05.11.2021. године, за понуђену цијену **од 75.837,64 КМ без ПДВ-а односно 88.730,04 КМ са ПДВ-ом,** јер је понудио најнижу цијену у складу са чланом 64. тачка 1. под б) ЗЈН-а Б и Х.

4. Уговорни орган закључиће уговор са најповољнијим понуђачем под условима утврђеним у тендерској документацији и законским прописима који регулишу поступке уговарања.

5. Прије закључења уговора, понуђач из члана 3.ове одлуке дужан је, у року од 5 (пет) дана од дана пријема обавјештења о избору (одлуке о избору), уговорном органу доставити документе којима доказује своју личну способност.

Ови документи су наведени у члану 45. став 2) тачка а) до д) Закона о јавним набавкама („Службени гласник БиХ“ број 39/14). Најповољнији понуђач је дужан доставити оригинале или овјерене фотокопије наведених докумената, с тим да документи наведени у члану 45. Закона о јавним набавкама („Службени гласник БиХ“ бр.39/14) не смију бити старији од три мјесеца, рачунајући од дана достављања понуде.

 Документи морају бити достављени на протокол уговорног органа најкасније пети дан по пријему одлуке о избору, у радном времену уговорног органа (најкасније до 15:00 часова) без обзира на који начин су послати.

6. Ова одлука објавиће се на веб-страници: **[www.crusbl.org](http://www.crusbl.org)** истовремено са упућивањем понуђачима који су учествовали у поступку јавне набавке, сходно члану 70.став (6) Закона о јавним набавкама.

7. Ова одлука се доставља свим понуђачима који су учествовали у поступку јавне набавке, у складу са чланом 71. став (2) Закона о јавним набавкама.

## **О б р а з л о ж е њ е**

Поступак јавне набавке покренут је Одлуком о покретању поступка јавне набавке број:1477/21-О од 26.10.2021.године. Јавна набавка је проведена путем конкурентског захтјева за доставу понуда.

Процијењена вриједност јавне набавке **76.000,00 КМ без ПДВ-а**. Критеријум за избор најповољнијег понуђача је најнижа цијена.

Обавјештење о набавци број: 256-7-3-47-3-33/21 -објављено на Порталу јавних набавки дана 26.10.2021. године.

Комисија за јавну набвку, именована рјешењем број:1478-2/21 од 26.10.2021.године. Уговорни орган је упутио позив за достављање понуда у поступку конкурентског захтјева за „Извођење радова на санацији објеката на РЕЦ Мањача штала број 1“ (након објаве обавијести на Портал јавних набавки) следећим понуђачима :

1. „BK Gradnja “ д.о.о. Зеница , 2. „NIWEX“ д.о.о. Дервента и
2. „UNITRADE COMPANY“ д.о.о. Бања Лука.

Тендерска документација је објављена на Порталу јавних набавки те је исту са портала јавних набавки преузело 11 (једанаест) понуђача.

Извјештај о преузимању тд од стране понуђача од 08.11.2021.год. у прилогу ТД.

У предвиђеном року за достављање понуда пристигле су двије (2) понуде регистроване у Записнику о пријему понуда број: 1544/21 од 08.11.2021.године.

Неблаговремених понуда није било.

Дана 08.11.2021. године у 11:30 часова извршено је јавно отварање понуда о чему је сачињен Записник са отварања понуда број:1544-1/21/ од 08.11.2021.године који је благовремено (у законском року) достављен понуђачима који су доставили понуде у предметном поступку набавке путем факса.

Комисија је констатовала да су пристигле понуде следећих понуђача и то по следећем редослиједу:

1. „HIDRO SPLET“ д.о.о. Трн- Лакташи, укупна вриједност понуде 105.555,55 КM без ПДВ-а,односно укупна вриједно. понуде 123.499,99 КМ са ПДВ-ом;
2. „UNITRADE COMPANY“ д.о.о. Бања Лука, укупна вриједност понуде 75.864,64 КM без ПДВ-а,односно укупна вриједност понуде 88.761,62 КМ са ПДВ-ом;

Након јавног отварања Комисија је приступила анализи понуда и испитивању квалификационих услова прописаних тендерском документацијом. Комисија је вршила анализу сваког документа појединачно, његову важност као и рачунску исправност понуде.

Детаљном анализом квалификационих докумената утврђено је да понуде понуђача **„HIDRO SPLET“ д.о.о. Трн- Лакташи и** **„UNITRADE COMPANY“ д.о.о. Бања Лука** испуњавају квалификационе услове прописане тендерском документацијом те су обе прихватљиве за уговорни орган.

Рачунском контролом достављених понуда, од стране Комисије, утврђене су рачунске грешке у понуди понуђача:

**број 2. „UNITRADE COMPANY“ д.о.о. Бања Лука**

Стварна вриједност предметне понуде износи **75.837,64 КМ без ПДВ-а, односно 88.730,04 КМ са ПДВ-ом** , а не како је исказано у понуди на предмјеру радова, обрасцу за цијену понуде и обрсцу за понуду у износу од 75.864,64 КМ без ПДВ-а, односно 88.761,62 КМ са ПДВ-ом.

Комисија је затражила сагласност на исправке рачунски грешака и након добијања истих од стране понуђача „UNITRADE COMPANY“ д.о.о. Бања Лука, извршила исправке.

Након извршене анализе и оцјене понуда оба понуђача, утврђено је да су обе понуде, прихватљиве за уговорни орган, с тим да је понуда понуђача **„HIDRO SPLET“ д.о.о. Трн- Лакташи** знатно већа од процијењене вриједности набавке уговорног органа.

С обзиром да су обе достављене понуде оцијењене као прихватљиве за уговорни орган, испуњени су услови за провођење поступка е-аукције, која је заказана за дан 11.11.2021.године , са почетком у 12:00 часова, у трајању од 10 минута. У систем Е-аукције унесене су сљедеће вриједности понуда без ПДВ-а:

**Преглед прихватљивих понуда- почетна ранг листа понуђача који су позвани да учествују у е-аукцији**

|  |  |  |
| --- | --- | --- |
| Р.бр.  |   ПОНУЂАЧ | Цијена у КМ без ПДВ-а |
| 1. | **„UNITRADE COMPANY“ д.о.о. Бања Лука**  |  75.837,64 |
| 2. | **„HIDRO SPLET“ д.о.о. Трн- Лакташи** |  105.555,55 |
|  |

Е-аукција је започела 11.11.2021. г. у 12:00:00 часова а окончана у 12:10:00 часова. Током трајања Е-аукције понуђачи нису подносили нове понуде те је коначна ранг листа понуда идентична почетној ранг листи.

Будући да је критеријум за избор најповољнијег понуђача најнижа цијена , а како је понуђач **„UNITRADE COMPANY“ д.о.о. Бања Лука** понудио најнижу цијену понуде, Комисија је директору доставила препоруку за додјелу уговора понуђачу **„UNITRADE COMPANY“ д.о.о. Бања Лука** са записницима о оцјени понуда и приједлогом за доношење Одлуке о избору најповољнијег понуђача, **на коначну укупну понуђену цијену понуде од 75.837,64 КМ без урачунатог ПДВ-а, односно 88.730,04 КМ са ПДВ-ом.** Понуђач испуњава и све услове дефинисане тендерском документацијом, као и све квалификационе услове.

 Разматрајући препоруку Комисије за додјелу уговора, утврђено је да су разлози за избор најповољнијег понуђача опрадвдани, у складу са чланом 64., 65. и 70. Закона о јавним набавкама.

 Имајући у виду разлоге којим се Комисија руководила приликом анализе и оцјене понуда, ријешено је као у диспозитиву.

**Поука о правном лијеку:**

 Сваки понуђач који има легитиман интерес за конкретни уговор о јавној набавци и који сматра да је Уговорни орган у току конкретног поступка додјеле уговора прекршио једну или више одредби Закона о јавним набавкама БиХ или подзаконских аката донесених на основу њега има право изјавити жалбу на поступак. Жалба се изјављује у писаној форми Канцеларији за разматрање жалби путем Уговорног органа директно на протокол, или препорученом поштанском пошиљком, у најмање 3 (три) примјерка у року од 5 (пет) дана од дана пријема ове одлуке (обавјештења) о избору најповољнијег понуђача.

Број: 1582/2021-О ДИРЕКТОР

#### Дана: 12.11.2021.год Драшко Илић, дипл.екон.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_